IGAPÄEVAELU RÕÕMUD
Kas oled mõelnud, mida vajad, et end muuta?
Usun, et saan sind sellega täna aidata.
IGAPÄEVAELU RÕÕMUD
Kui sa ei mõista Jumala armu, usun, et kannatad elus palju ja oled ärritunud.
Jeesus ei surnud sinu eest, et võiksid kogu aeg närviline
olla või kannatada. Piibel ütleb, et Jumala kuningriik on õigus, rahu
ja rõõm Pühas Vaimus. Pead endalt küsima:"Kas mul on rahu? Kas mul on
rõõm? Kas ma tõesti naudin oma elu? Kuidas end tunnen? Kas ma tõesti
mõistan, et Kristuse vere kaudu käin Jumalaga õiguses? Kas olen
närviline?" Kui oled, pead seda tunnistama ja õppima rohkem Jumala
armu kohta. Jumala arm on Püha Vaimu vägi, mis tuleb sinule. See
on tasuta. See aitab sul teha kõike, misiganes tegema pead.
Jumal saab teha läbi sinu, aga sa ei saa kunagi kõike ise ära teha.
Isegi kui sa kannataksid 100 aastat. Elame kas Jumala armu läbi
või liha töö järgi. Need on kaks lepingut. Seadus, mis toodab
liha tegusid või uus leping, mis on armu evangeelium. Mul on
oma teooria. Usun, et peame Jumala armastuse pärast igal hommikul
ärkama ja tegema parimat, mida suudame. Ülejäänu teeb Jumal. Tee
seda, mida suudad ja Jumal teeb selle, mida sa ei suuda. Kui me ei
tee isegi seda, mida suudame teha, ei tee Jumal kindlasti seda, mida
me ei suuda teha. Lubage mul seda korra veel öelda. Tee seda, mida
suudad ja Jumal teeb selle, mida sa ei suuda. Tee seda, mida saad teha,
siis teeb Jumal seda, mida sa ei suuda teha. Ta ei kutsunud sind, et
oleksid närviline ja probleemide küüsis. Kannatusi põhjustavad
olukorrad, kui püüame muuta seda, mis pole meie ülesanne muuta.
Räägin sellest, mida on vaja, et muutuda. Enese muutmine on
suurim ettevõtmine, mida teeme. Võimatu on end muuta, kui sa ei
mõista õiget suunda, mida järgida. Kui 70-ndatel tõsiselt Jumala Sõna
hakkasin õppima, siis mõistsin, et Piibel on kui peegel. Kui sinna
vaatan, näen, milline peaksin olema ning näen ka seda, milline
tegelikult olen. Olin palju aastaid enne seda kirikus käinud, aga
polnud Piiblit tõsiselt õppinud. Võisin päevas ühe peatüki lugeda,
kui mul aega oli. Ma ei olnud tõeline Piibli õppija. Kui paljud
teist teavad, et teil võib nägu päev otsa must olla, aga nii kaua,
kui te ei vaata peeglisse, ei näe te seda. Arvasin, et paljudel
inimestel oli probleeme ja kui nad asjad korda ajaksid, siis oleks
minu elu ilus. Uskusin, et ma ise tegin seda. Kui aga peeglisse
vaatasin, sain aru, et kogu jutt polnud kellegi teise kohta. Mul
olid mõned probleemid oma elus. Minu isiksuses olid mõned tõelised
probleemid. Polnud lihtne nendega silmitsi seista ning see ei
toimunud üleöö. Annan teile veidi informatsiooni selle kohta, milline
olin, võib-olla mõned teist leiavad seoseid. Mind on kuritarvitatud
seksuaalselt, sõnadega, emotsionaalselt. Elasin
mittefunktsioneerivas peres. Mu isa jõi palju ja oli vägivaldne. Ema ei
teadnud, mida sellega peale hakata. Seega ei teinud ta midagi. Esimesed
päevad minu teismeeas olid tõeliselt piinarikkad.
Abiellusin mehega, kes ei pööranud mulle mingit tähelepanu, sest
arvasin, et keegi ei taha mind. Sellele järgnesid 5 naeruväärset
aastat. Kannatus kannatuse järel. Ta veetis aega teiste naistega ja
oli varastamise pärast vangis. Lõpetasin selle olukorra.
Uskusin Jumalasse ja juba 9-aastaselt olin uuesti sündinud.
Mul polnud kedagi, kes mind õpetaks. Mul polnud kedagi, kes mind juhiks.
Ma ei käinud kirikus. Ma ei saanud elada sellist elu, millist soovisin.
Minu elus oli nii palju valu ja ma ei teadnud, mida sellega peale
hakata. Kui juhtusingi kirikusse minema, ei kuulnud ma seal
midagi, mis mind minu olukorras aidanud oleks. Kusjuures sageli,
kui sinna läksin, lahkusin halvemas seisundis, kui olin sinna läinud.
Võib-olla mõistate, millest räägin. Ma ei vajanud süüd, sest mul oli
seda juba piisavalt. Ma ei vajanud, et keegi mulle ütleks, kui kohutav olin.
Teadsin seda isegi. Nii oluline on, et käiksid kohalikus
kirikus. Kirikus, kus voolab Jumala armastus ja tervendus,
võidmine. Pead kasvama. Pead ütlema, et kasvad, sest käid selles
kirikus. Kui sinult oodatakse, et investeeriksid oma raha, annetades
ja makstes kümnist, pead olema veendunud, et oled kirikus, mis
jõuab vaesete ja puudustkannatavateni. See kirik
tegeleb misjonitööga, olles hõivatud, muutes elusid ja tuues
au Jumalale. Aamen?
Kirik peaks olema elav ja võimas. See peaks olema metsik jõud
kogukonnas. See peaks olema õnnelik koht, kus inimesed kasvavad,
muutuvad. Koht, kuhu hea meelega lähed ja kust on kahju lahkuda.
On palju suurepäraseid kirikuid. Käisin kirikus, aga mitte selles,
kus oleksin saanud abi, mida vajasin. Lapsepõlves ei käinud ma
seal väga tihti, sest mul ei lubatud minna. 18-aastaselt
lahkusin kodust. Abiellusin esimese mehega, kes minu teele sattus.
Rohkem valu, rohkem valu. Võid ette kujutada, missugune mu isiksus sel
ajal oli. Mul olid kartused, aga esitlesin end julge, liigagi
agressiivse, ebameeldiva inimesena, sest kartsin haiget saada.
Olin manipuleeriv, kontrolliv. Ärritusin iga kord, kui ei saanud,
mida soovisin. Ma ei usaldanud kedagi. Ma ei tundnud, et kedagi
tõeliselt vajan. Palvetasin, et Jumal teeks minu elus midagi. Ühel
päeval olin väljas, pestes ema autot. Minu elus oli suurim segadus,
mis sai olla. Mul oli oma esimesest abielust laps. Lahutasin ja mul
olid kõik need probleemid oma elus. Mul oli kibestunud hoiak, pidasin
vimma, ma ei olnud andestanud ning elasin kartuses.
Dave Meyer sõitis kohale, et võtta peale
noormees, kes elas kahe pere korteris minu ema ja isa majas.
Ta oli 26-aastane uuestisündinud kristlane. Ta oli mõnda aega
palvetanud, et Jumal annaks talle naise, kes abi vajas. Jumal vastas
tema palvele. Dave proovis minuga flirtida, öeldes:"Hei, kas tahad
minu autot pesta, kui sellega lõpetad?" Ütlesin:"Kui tahad, et
su auto ära pestaks, siis pese ise." Ta ütles, et oleks samamoodi
öelnud. Ta ütles, et kui mu hoiakut nägi, käis tema peast läbi mõte, et
see tüdruk on minule mõeldud. Ütlen, et ta pidi vaimselt
ebastabiilne olema või teda juhtis kindlasti Püha Vaim. See on midagi
sarnast sellega, kui Püha Vaim juhtis Jeesuse kõrbesse.
Tegelikult oli Dave vaimselt valmis minuga tegelema. Ta ei saanud aru,
millesse end mässib. Ma ei teadnud, et mul olid probleemid, mis hiljem
selgusid. Kui elad oma elu kindlal viisil, siis sa isegi ei märka, et
sinuga on midagi valesti. Inimesed tulid minu juurde ja ütlesid:"Mis
sul viga on?" Ütlesin:"Mis mõttes, mis minuga valesti on?" Kas keegi
teist on seda kuulnud? Miks sa niiviisi käitud? Ma ei teadnud, et
niiviisi käitusin. Olin vaid mina ise. See on kõik. Asjad läksid
mõned aastad edasi. Käisime kirikus. Võtsin kirikus
tunde ja liitusin kirikuga. Arvasin, et nüüd läheb kõik hästi,
kuid see polnud nii. Tegin kirikutööd, see ei aidanud.
Dave oli kogudusevanem, ka see ei aidanud. Järgisime kõiki
religioosseid pühasid, ka see ei aidanud. Lõpuks, 1976-ndal aastal,
hüüdsin Jumala poole kõige südamlikumal viisil, mida teadsin.
Jumal puudutas mind ja täitis mind Püha Vaimuga. Ta hakkas mu elus
tegutsema. Mul oli Püha Vaim, aga Püha Vaimul mind polnud. Niisiis
täitis Jumal mind Vaimuga. Usun, et see on alistumise aeg, mil ütleme:
"Jumal, olen siin. Tee minuga misiganes arvad, et saad minuga teha."
Lõpetasin pakkumast Jumalale oma uhkeid ideid. Ütlesin:"Tee,
misiganes soovid. Mul pole enam mingit vahet, aga tahan, et mul
oleks rõõm." Alustasin reisi Jumalaga, mis on alates 1976-ndast
aastast kuni tänase päevani jätkunud. See on vist juba 29. aasta.
On mul õigus? Missugune reis see on olnud? Te ei kujuta ettegi,
milline mu hing oli. Seal oli süngus. Piinlesin kartuste käes.
Minuga oli raske suhelda. Olin kontrolliv, manipuleeriv, vihane,
isekas, enesekeskne. Võite loetelu jätkata. Ma ei kasutanud Püha Vaimu
viljasid. Olin masenduses, tujukas. Te ei teadnud kunagi, missugune
ühel või teisel päeval olen. Vaadates mind väljaspoolt ja
omades minuga avalikkuse ees kokkupuudet, poleks te kunagi
arvanud, et selline olin. Mõned inimesed võivad väljas hea näo
pähe teha, aga kodus, suletud uste taga on see teistsugune. Isiklikult
pole ma ülemäära imestunud selle üle, kuidas inimesed kirikus käituvad.
Meil kõigil on oma nägu kiriku jaoks. Jälgime, et selle
ette paneksime, enne kui parklas autost väljume. "Ülistage Jumalat!
Aitäh, Jeesus! Aamen. Aamen. Kuidas sul läheb? Väga hästi, aitäh?
Kuidas pere elab? Aitäh! Ülista Jumalat! Aitäh, Jeesus!" Läheme
tagasi autosse ja võtame kiriku näo eest ära. Läheme tagasi koju ja
tõelina mina tuleb välja. See mõttetus ei ole Jumalale
meelepärane, sest me ei ole peta sellega kedagi. Minu elus
oli palju segadust. Ühel hetkel võisin ühtmoodi käituda, kuid
järgmisel hetkel juba teistmoodi. Kui Piiblisse hakkasin vaatama,
sain aru, et mitte kellelgi teisel polnud probleem, vaid minul oli
probleem. Hakkasin mõistma, et mu näol on mustus. Ma ei teadnud, et
see seal on. Sõna hakkas minule mu süüd ilmutama. Vajasin igat sõnumit,
mis jagati. Polnud ühtki, mida ma ei vajanud. Vajasin iga sõnumit,
mida kuulsin. Kui see oli kõne kohta, siis vajasin seda. Kui see
oli isekuse kohta, siis vajasin seda. Kui see oli palve kohta, siis
vajasin seda. Kui see oli meele kohta, siis vajasin seda. Kui see
oli hoiaku kohta, siis vajasin seda. Aga ma ei mõistnud erinevust
hukkamõistu ja süüdimõistmise vahel. Võisin kuulata asju, mis
mind süüdi mõistaksid. Ma ei teadnud, millal mind süüdi mõisteti,
et Jumal mind aidata saaks. Ma ei teadnud, kuidas minna Jumala juurde
ja öelda:"Nõustun sinuga. Sul on õigus. Olen selline. Mul pole
vabandusi. Palun andesta mulle ja tööta minu elus, et mind muuta.
Tee misiganes vaja, aga muuda mind!" Ma ei teadnud, kuidas seda
teha. Võisin lihtsalt lahkuda ja omada plaani selle kohta, kuidas
muutuma hakkan. Mõtlesin, et ma lihtsalt ei tee seda enam.
Kinnitan teile, et proovisin väga. Proovisin, kuni olin peaaegu et
surnud. Proovisin olla armas, halastav, tore, rõõmsam isik.
Öeldakse, et on neli põhilist temperamenti. Isegi kui oled
A-tüüpi isik. Pole vahet, kuidas sellele vaatad. Olen kindel, et
oled erinevate isiksusetüüpide kohta midagi kuulnud.
On hea mõista, mis tüüpi isiksus sul on. Meil on 2 tüüpi
teste selle kohta, mida laiali saatsime. Inimesed püüdsid leida,
mis tüüpi isiksus neil on. On hea teada end iseloomustavaid jooni.
Olen A- tüüpi isik või koleerik. On ka sangviinik, kes on väga aktiivne,
rõõmsameelne. Nad ärkavad üles: "Tere hommikust! Kuidas sa end täna
tunned?" Mina ei ärka niiviisi üles. Ärkan vaikselt. Anna mulle mu
kohvi. Pean Jumalaga aega veetma. Loodetavasti suudan täna kenasti
käituda. Siis on olemas ka kõike rahulikut võttev flegmaatik. Heida
oma mure, ära hooli. Ei saa hoolida. Ära kunagi muretse.
Olen sellisega abielus. Pole vahet, mis probleem mul on. Pole vahet,
mis probleem mul 38,5 aasta jooksul on olnud, kui abielus oleme.
Dave`l on alati üks vastus olnud: "Heida oma mure Jumala peale."
Dave on alati täpselt sel tasemel. Mina olen rohkem üles-alla-üles-alla.
Melanhoolikud tahavad kõike planeerida, organiseerida. Kõik
peab kindlasse kohta olema asetatud. Kui nad jalanõud kappi
panevad, on need sirges reas, kingapaelad on kingade sees.
Kui nende aluspesu sahtlit vaatad, on iga riideese ilusti kokku pandud,
kindlas reas. Kui imestad, mis su peres valesti on, siis ütlen.
Olen koleerik. Ma pole vaid koleerik, vaid minus on ka teiste
temperamentide iseloomulikke jooni. Koleeriku testi maksimumpunktide
arv on 40 ja mina sain 38. Mul on üks punkt sangviinikult ja teine
flegmaatikult. See tähendab, et ma pole inimene, kes on... Proovisin
seda teha. Olen igaühest midagi proovinud. Olen tugev koleerik.
Haavatud, segaduses koleerik. See teeb asjaolud keerulisemaks.
Abiellusin flegmaatikuga, kelles on vaid veidi koleerikut, et mulle
alati öelda, mida teha. Ta ei proovi mulle kunagi õpetada, kuidas
jutlustada. Ta õpetab väikeseid asju. Ütleb mulle, kuidas vannist
niimoodi välja tulla, et ma ei kukuks. Taolised asjad. Ära voodist
niimoodi välja tule, kukud niiviisi. "Dave, olen 60-aastane ja
olen kogu elu jooksul voodist välja tulnud. Ma pole kunagi
vannist välja kukkunud." Dave kaitseb mind väga hästi ja ta
teeb seda armastaval viisil. Aga, kuna ütlen:"Ära tule mulle ütlema,
mida teha..." Kui paljud teist saavad mu mõttest aru? Olen koleerik
ja olen abielus flegmaatikuga, kelles on piisavalt koleeriku
iseloomu, et mulle öelda, mida teha. Siis on mul veel 4 last.
Üks neist on 39 punkti koleerik. Oi, kus meil sai nalja. Ma ei
mõistnud kogu seda isiksuste teemat. Kui ta alles beebi oli,
vaatas ta mind läbi voodivõre ja püüdis mind kontrollida. Aitan sind
täna õhtul. Ta on minu vanim poeg nimega David. Meil oli raske aeg.
Armastasin teda, sest ta oli mu poeg. Pead ju oma lapsi armastama.
Mulle ei meeldinud ta. Kõik on hästi, kui seda ütlen, sest ka
mina ei meeldinud temale. Oli olukord, kus me ei suutnud viit
minutitki ühes ruumis olla, ilma et vaidlema hakkaksime ja tülli
läheksime. Kui paljud teist teavad, millest räägin? Ma isegi ei teadnud,
milles probleem oli. Ma isegi ei teadnud, miks ta mulle ei meeldinud.
Aastaid hiljem sain teada, et see oli sellepärast, et ta oli täpselt
minu moodi ja ma ei meeldinud endale. Ja minu noorim poeg on
sangviinik-koleerik. See on üsna hea isiksuste segu, sest need
inimesed saavad palju ära teha ja nad naudivad seda. Minus on ainult
üks punkt sangviinikult. Olen töötaja, aga pean jälgima, et
tööd naudiksin. Vastasel juhul oleksin tõsine ja vaid töötaksin,
lootes, et teised töötaksid koos minuga. Mul on üks laps, kes tahtis
kogu aeg lõbutseda. Ta polnud väga distsiplineeritud. Tal
oli ka koolis raske. Misiganes Dannyl teha käskisid, tegi ta seda
rõõmuga. Kui püüdsid teda nurka panemisega karistada, siis leidis
ta ikka mingi viisi, et lõbus oleks. Ta mängis tapeediga.
Kui ta välja saata, et ta õu ära pühiks, tantsis tema luuaga. Meie
vanim tütar Lora, kes on täna siin, on isa moodi. Väga muretu
flegmaatik. Kui ta kodus oli, siis oli ta lohakas. Ta tuli öösel koju,
viskas ühe kinga ühes suunas, teise teises suunas. Ta jättis oma
koti siia, võtmed sinna. Võttis mantli seljast. Kui Lorat leida
tahtsid, tuli vaid asjadele järgneda. Sellele on järg:
tal on lapsed, kes on täpselt samasugused nagu tema, kui ta
laps oli. Õiglus on olemas. Ta kasvas üles ja muutus. Minu teine
tütar on melanhoolik. Väga tugev melanhoolik. Ta tahab kõike
planeerida. Tal on plaan ja kui see ei lähe nii, nagu ta plaanis, siis
pole see tore. Kasvame kõik. Aga teate! Oleme nii erinevad. Oleme
nii erinevad. Võin Lorat kutsuda ja ta on väga kohanemisvõimeline nagu
Dave. Dave on väga kohanemisvõimeline, mis on minu
jaoks suurepärane. See sobib minu isiksusega, sest olen kiire "ei"
ütlema. Kui küsid minult, kus ma süüa tahan, tean väga hästi, kuhu
minna tahan. Tean, mis menüüs on ja mida tahan. Tean, mis lauda tahan.
Need inimesed üllatavad mind, kui ütlevad, et nad ei hooli, kus
söövad. Kuidas saad mitte hoolida? Mina hoolin taolistest asjadest.
Püüan luua pilti, mis sobib teie kogemustega. Oled ühtemoodi ja
tõenäoliselt oled abielus inimesega, kes pole üldse sinu
sarnane. Kui teil on lapsed, siis on nemad veelgi erinevamad.
Vaatad neid ja ütled:"Mis teiega valesti on? Tulite kõik samast
kohast välja. Kuidas saate nii erinevad olla?" Soovin, et mul
oleks 30-aastaselt olnud keegi, kes oleks mulle öelnud seda, mida täna
õhtul teile ütlen. Ma ei teadnud, et Jumal lõi meid kõiki erinevateks.
Veetsin kogu oma aja, püüdes end või kogu oma pere muuta.
See polnud ilus. Kas teate, miks? Inimesed ei saa inimesi muuta.
Kas kuulsid mind? Jah, peame oma lapsi distsiplineerima. Peame neile
õpetama, kuidas olla vajalikud, puhtad ja kõiki selliseid asju.
Tunnen, et Jumal puudutas mu südant. Enne, kui jätkan, tahan
võtta mõned minutid, et jutlustada neile, kellel on lapsed ja
kelle pärast te väga mures praegu olete. Isegi, kui see pole olukord,
kus on narkootikumid. Mõtlete, kas tuleb päev, mil see laps
suureks kasvab ja enda eest hoolitsema hakkab. Kas te ei mõtle
vahel selle üle? Sa ei tea, kus on koolikott ega tee oma kodutöid, kui
keegi sind ei jälgi. Sa ei leia oma sokke ega aluspesu. Kuidas sa
elus toime tuled? Kas pean kogu elu sinu kõrval seisma?
Palun kuulake mind täna! Minu tütrel on neli last. Näen, et ta kogeb samu asju.
Minu vanimal pojal on kaks last. Minu melanhoolikust tütrel on
kaksikud. Üks neist on sangviinik, teine aga koleerik. Seda on tõsiselt
naljakas vaadata. Siin on hea uudis. Palun kuulake mind!
Nad kõik saavad hakkama. Kui usaldad Jumalat, saab neist kõigist see,
kes neist saama peab. Varem või hiljem hakkavad nad kõik omaette
elama. Kuulake mind. Ärge ajage end hulluks, proovides muuta midagi,
mida te ei saa muuta. Proovides parandada midagi, mida te ei saa
parandada. Andke oma laste kasvatamisel endast parim,
õpetades neid kasvama üles Jumalaga ja laske Jumal sisse. Palveta!
IGAPÄEVAELURÕÕMUD
Siin on suurepärane põhimõte ning usun, et see aitab sind, kui seda soovid.
Tee seda, mida suudad ja Jumal teeb selle, mida sa ei suuda.
Ära uputa end oma olukorda! Palu Jumalat, et Ta näitaks sulle
seda, mida saad teha. Tee oma osa ja usalda Jumalat, et
Ta teeks ülejäänu. Täna pakume 6-tunnist õpetust pealkirjaga
"Armu, armu ja veel armu." See on üks minu populaarsematest
õpetustest läbi aastate. Arvan, et oleksin surnud pettumusse, kui ma
poleks õppinud Jumala armu kohta. Usun, et see tõesti aitab sind. Jää
meiega. Anname sulle kogu informatsiooni, et see imeline
õpetus endale hankida. Selle asemel, et kogu aeg pettunud olla,
saad hakata puhkama ja oma elu nautima.
"Armu, armu ja veel armu" on 6 seerialine õpetus Joyce Meyerilt.
Kui oled tööst kurnatud ja sind ei hinnata. Kui otsid paremat
arusaama Jumala kohta: kes Ta on ja kust Ta tuli, siis on see seeria
just sinu jaoks loodud. Telli "Armu, armu ja veel armu" endale
täna. Ära oota! Võta meiega juba täna ühendust, kasutades ekraanil
olevat infot või külasta meid kodulehel www. joycemeyer.org.
Homses osas... Jumal peab meid muutma. Me ei saa
iseend muuta. Peame oma proovimise usaldamise vastu vahetama. See ei
tähenda, et meil pole selles mingit osa. Meie osa on teha vaid seda,
mida Jumal meil teha palub ning mitte rohkem.
Beethoveni muusikaõpetaja kirjeldab Beethovenit, kui lootusetut heliloojat.
Ajaleht vallandas Walk Disney, kuna see polnud piisavalt loov.
Albert Einsteni kooliõpetaja ütles talle, et ta on vaimselt väärtusetu.
Tead, et ka sinu sees on suurepärasust. Pole vahet, kui
palju väljakutseid sul elus on, ära anna iial alla. New York Timesi
enimmüüdud autor Joyce Meyeri poolt kirjutatud raamat "Ära anna kunagi alla."
Raamat, mis on väga inspireeriv, et tulla toime
olukordadega, mis su teele satuvad. "Ära anna kunagi alla" ilmub 1. aprillil.
Tähendad Joyce Meyeri teenistusele palju rohkem, kui oskad arvatagi.
Hindame sind! Täname oma sõpru ja osanikke, kes võimaldavad seda
ülemaailmset teenistust. Koos toidame näljaseid, riietame vaeseid
ja kuulutame rahvastele evangeeliumit. Palun võta meiega
ühendust või külasta www.joycemeyer.org juba täna, et
jagada palvesoove. Samuti saad rohkem informatsiooni meie poolt
pakutavate materjalide kohta, näed Joyce Meyeri konverentside plaane.
Lisaks on sul võimalik ühineda meie teenistusega, jagades Jumala armastust!
Tõlge: Kristi Kopli